Суддзя прапаноўвала пачаць разгляд справы па сутнасці ўжо 15 сакавіка, адразу пасля падрыхтоўчага паседжання. Аднак прадстаўнікі рэдакцыі Згоды запярэчылі, нагадаўшы суддзі пра месячны тэрмін на абскарджанне папярэджання. Тады ж суд адхіліў хадайніцтва рэдакцыі наконт адмены судовай пастановы аб прыпыненні газеты да вынясення рашэння па сутнасці. (У хадайніцтве адказчыкі падкрэслівалі, што прыпынене дзейнасці газеты да рашэння суда ніякім чынам не можа паўплываць на выкананне яшчэ не вынесенага судовага рашэння).